ক্যানসার পরিষেবায় ৬টি ডে কেয়ার কেমোথেরাপি সেন্টারের ঘোষণা একনাথ শিন্ডের

মহারাষ্ট্র: স্বাস্থ্য পরিষেবা ঢেলে সাজাতে উদ্যোগ মহারাষ্ট্র সরকারের (Maharashtra Government)। ক্যানসার (Cancer) ও যক্ষ্মামুক্ত (Tuberculosis) সমাজ গড়তে বিশেষ ঘোষণা করলেন মহারাষ্টের উপ মুখ্যমন্ত্রী একনাথ শিন্ডে (Eknath Shinde) ।

ক্যানসার রোগ পরিষেবায় রাজ্যের ছয়টি শহরে ডে কেয়ার কেমোথেরাপি সেন্টার (Daycare Chemotherapy Centres) তৈরি হবে। এই ৬ টি শহর হল থানে, সোলাপুর, অহিল্যানগর, ছত্রপতি সম্ভাজিনগর, নান্দেন, ওয়ার্ধা।

যক্ষ্মা মুক্ত সমাজ গড়তে গ্রামীণ জেলাগুলিতে ৮০টি ডিজিটাল হ্যান্ড-হোল্ড এক্স-রে মেশিন আনা হবে। নতুন সিটি স্ক্যান সুবিধা মিলবে ভাইজাপুর, ছত্রপতি সম্ভাজিনগর এবং ডাহানুর হাসপাতালে।

আরও পড়ুন: ‘যমুনা মায়ের শাপেই আপের পতন’ অতিশীকে খোঁচা লেফটেন্যান্ট গভর্নরের

শিন্ডের ঘোষণা মতো আটটি ক্যানসার মোবাইল ভ্যান, ১০২টি অ্যাম্বুলেন্স, সাতটি অ্যাডভান্সড লাইফ সাপোর্ট অ্যাম্বুলেন্স, দুটি সিটি (কম্পিউটেড টমোগ্রাফি) মেশিন এবং ৮০টি ডিজিটাল হ্যান্ডহেল্ড এক্স-রে মেশিন সুবিধাবঞ্চিত এলাকায় নিযুক্ত থাকবে।

একদম প্রত্যন্ত এলাকায় এই মোবাইল ভ্যানগুলি ঘুরবে। যেমানে মহিলারা সুবিধা পাবে। প্রায় দু কোটি মহিলা এই স্বাস্থ্যব্যবস্থার অধীনে স্বাস্থ্য পরীক্ষা যা রক্তচাপ, ডায়াবেটিস, হিমোগ্লোবিন পরীক্ষা করানোর সুযোগ পাবে।

বিগত দু বছর ধরে মুখ্যমন্ত্রীর চিকিৎসা সহায়তা সেল স্বাস্থ্য পরিষেবায় সহায়তা করে আসছে। যেটি গত দুই বছরে ৪৬০ কোটি টাকা আর্থিক সহায়তা প্রদান করে ৫১ হাজার রোগীকে সহায়তা প্রধান করেছে। এবার ‘উপ-মুখ্যমন্ত্রীর চিকিৎসা সহায়তা সেল’ স্থাপন করা হবে।

এই প্রকল্পের অধীনে অতিরিক্তভাবে, সাতটি অ্যাডভান্সড লাইফ সাপোর্ট (এএলএস) অ্যাম্বুলেন্স গাদচিরোলি, চন্দ্রপুর, সিন্ধুদুর্গ, পুণে, রত্নাগিরি এবং রায়গড়ের মতো জেলাগুলিতে চলাচল করা হবে। এই উপলক্ষে, মানসিক স্বাস্থ্য এবং সুস্থতার প্রচারের জন্য ‘মায়াকা’ অ্যাপটি চালু করা হয়েছিল।

কেন্দ্রীয় আয়ুষ প্রতিমন্ত্রী প্রতাপ্রভ যাদব বলেছেন, সাতারা জেলার দারে গ্রামে একটি প্রাকৃতিক চিকিৎসা এবং সুস্থতা কেন্দ্রের পাশাপাশি একটি ভেষজ বাগান স্থাপন করা হবে। এই উপলক্ষে ‘হর ঘর আয়ুর্বেদ’ প্রকল্পও চালু করা হয়েছে।

দেখুন অন্য খবর: